Marko Vainu

Marko Vainu (sündinud 8. juunil 1987 Elvas Tartumaal) on eesti geoökoloog.

Haridus- ja töökäik
Marko Vainu omandas põhi- ja keskhariduse Vanalinna Hariduskolleegiumis, mille lõpetas 2006. aastal kuldmedaliga. Sellele järgnesid bakalaureuse- (2006–2009) ja magistriõpingud (2009–2011) Tallinna Ülikoolis geoökoloogia erialal (lõpetas mõlemad cum laude). Magistritöö teema oli "Häiringute peegeldused järvede veebilansis Kurtna järvistu kolme umbjärve näitel" (juhendajad Jaanus Terasmaa ja Elve Lode). Doktorikraadi kaitses 2018. aastal Tallinna Ülikoolis ökoloogia õppekaval teemal "Groundwater-Surface Water Interactions in Closed-Basin Lakes: Example from Kurtna Lake District in Estonia" (juhendaja Jaanus Terasmaa).

Töötab Tallinna Ülikooli Ökoloogia keskuses alates 2012. aastast. Aastatel 2012–2013 oli ta TLÜ ökoloogia keskuse assistent, 2013–2018 nooremteadur ning alates 2018. aastast teadur. Lisaks on ta TLÜs pidanud aastatel 2013–2015 Matemaatika ja loodusteaduste instituudi õppejuhi ning aastatel 2015–2018 Loodus- ja terviseteaduste instituudi projektijuhi ametit.

Teadustöö

Teadustöös on Marko Vainu tegelenud peamiselt pinna- ja põhjavee vastastikmõju temaatikaga, uurides põhjavee rolli vee- ja maismaaökosüsteemide talitluses. Peamise tähelepanu on seni saanud Kurtna järvestik. Lisaks on ta osalenud mitmetes geoinfo analüüsil põhinevates rakenduslikesuuringutes, mille eesmärgiks on olnud veemajanduslikult olulisete märgalade piiritlemine, üleujutuskaartide koostamine, põhjaveest sõltuvate ökosüsteemide identifitseerimine, ökosüsteemiteenuste kaardistamine.

Valik publikatsioone
Vainu, Marko (2018). Groundwater-surface water interactions in closed-basin lakes: example from Kurtna Lake District in Estonia. (Doktoritöö). Tallinn: Tallinna Ülikool.
Koit, Oliver; Vainu, Marko (2017). Savalduma karstiala, Tamsalu linna heitveelask. Eesti Loodus, 68 (12), 22–27.
Vainu, Marko (2017). Kui joogiveest saab haruldus. Müürileht (22–23). Tallinn.
Vainu, Marko; Terasmaa, Jaanus (2016). The Consequences of Increased Groundwater Abstraction for Groundwater Dependent Closed-Basin Lakes in Glacial Terrain. Environmental Earth Sciences, 75 (2, 92)
Vainu, Marko; Terasmaa, Jaanus; Häelm, Marko (2015). Relations between groundwater flow in an unconfined aquifer and seepage patterns in a closed-basin lake in glacial terrain. Hydrology Research, 46 (3), 325–342
Vainu, Marko; Terasmaa, Jaanus (2014). Changes in climate, catchment vegetation and hydrogeology as the causes of dramatic lake-level fluctuations in the Kurtna Lake District, NE Estonia. Estonian Journal of Earth Sciences, 63 (1), 45–61
Vainu, Marko (2010). Järvede veebilansi modelleerimine: põhimõte, rakendused ja kitsaskohad. Kait Antso (toim). Kui seda metsa ees ei oleks. Noorgeograafide sügissümpoosioni artiklite kogumik (20–32). Tallinn: Tallinna Ülikooli Kirjastus. (Eesti Geograafia Seltsi publikatsioonid; XII).

Valik rakendusuuringuid
Põhjaveest sõltuvate ökosüsteemide ühishaldamine piiriüleses Gauja-Koiva vesikonnas (2018–2020)
Põhjaveekogumite seosed maismaaökosüsteemide ja pinnaveekogudega, hüdrogeoloogilised mudelid ning seirevõrgu kujundamine (2018–2019)
Hüdrogeoloogilise ja limnoloogilise uuringu läbiviimine koos loodusdirektiivi järvedele lubatava veetaseme kõikumise vahemiku määramisega Kurtna maastikukaitsealal (2017–2019)
Ülemiste järves, kavandatava veetoru ja tammide potentsiaalse asukoha ala veesügavuse kaardistamine (2018)
Narva linna keskkonnaülevaade (2018)
Aidu sõudekanali hüdrogeoloogiline prognoos (2018)
Nõmme järve enesereostuse uuring (2017–2018)
Ökosüsteemiteenuste kaardistamine Tallinnas (2017–2018)
Savalduma karstiala kaitsekorra ekspertarvamus (2017)
Eesti siseveekogude üleujutuskaartide koostamine (2015–2016)
Põhjaveekogumi veest sõltuvad ökosüsteemid, nende seisundi hindamise kriteeriumid ja seirevõrk (2014–2015)
Kurtna maastikukaitseala kaitsekorralduskava koostamine ja külastusuuringu teostamine (2012–2013)
Märgalade seisundi hindamine ja keskkonnaeesmärkide määramine (2011–2012)
Konsultatsioon Tamsalu valla, Järsi küla, Metsamõisa, Järsi ja Välgu konnistu(te) alale rajatava looduse õpperaja kontseptsiooni väljatöötamiseks ning infomaterjalide kokkupanemiseks (2011)

Teaduspreemiad ja tunnustused
Üliõpilaste teadustööde riikliku konkursi II preemia bakalaureusetöö eest 2009.
Vabariikliku maateaduste alase tudengitööde konkursi parim ainetöö 2009.
Eesti Teaduste Akadeemia üliõpilaste teadusauhind magistritöö eest 2011.

Lisaks veel mitmeid Tallinna Ülikooli siseseid üliõpilastööde auhindu.

Fotograafiaalane tegevus 
Hobiloodusfotograafina on saavutanud Vapramäe-Vellavere-Vitipalu sihtasutuse fotokonkursil "Märka mind" täiskasvanute arvestuses I preemia (2011, 2017), II preemia (2016), III preemia (2011) ning mitmeid valdkondlikke eripreemiaid. Vainu on kahel korral teeninud tunnustuse Looduse Aasta Foto konkursil (2012 ja 2017) ning 2019. aastal võitis ta Eesti Looduse fotovõistlusel taimefotode peapreemia. Ta on korduvalt osalenud Vikipeedia HELP pildikogumises.

Varia
Aastal 2011 sai ta Keskkonnaministeeriumilt noore looduskaitsja märgi.
 
Võitis 2006. aastal rahvusvahelisel geograafiaolümpiaadil Austraalias hõbemedali.

Saavutas 2006. aastal Eesti koolinoorte mälumängumeistrivõistlustel võistkondliku kolmanda koha. 

Aastatel 2011–2013 juhtis Tallinna Ülikooli Matemaatika ja loodusteaduste instituudi üliõpilasnõukogu "MooL" ning 2011–2018 esindas Tallinna Ülikooli doktorante ülikooli senatis. Pikaajalise esindajatöö eest pälvis 2015. aastal TLÜ Üliõpilaskonna II järgu teenetemärgi.

Viited

Eesti ökoloogid
Tallinna Ülikooli vilistlased
Sündinud 1987